Турбе на К’злар-беј

Турбе на К’злар-беј или Отворено турбе () — турбе од 16-17 век, кое се наоѓало во Битола.

 Местоположба 
Турбето се наоѓало на муслиманските гробишта на североисточната периферија на градот, во населбата позната во отоманско време како К’злар-беј. Турбето било изградено на рид.

 Историја 
Според локална легенда, во турбето изградено во почетокот на 16 век или подоцна бил погребан оџа. Меѓутоа, некој човек сонувал дека таму е погребана ќерка на христијански владетел, а при проверката се покажало дека тоа е точно. Слична легенда постои и за Турбето на кралската ќерка во Скопје.

Турбето било разрушено од земјотресот во 1995 година. Во 1996 година, Исламската заедница и Заводот за заштита на спомениците на културата започнале проект за реставрација на турбето.

 Архитектура 
Турбето е од отворен тип - типично за турбиња градени од жени или за жени. Има речиси квадратна основа со димензии 5,16 x 5,31 m. Висината му е 7,76 m. Покриено е со осумаголна купола со пречник од 3,10 m на пандантиви, носени од четири големи аголни столба со димензии 1,03 x 1,03 m. Ѕидаријата е изработена од делкан камен, наизменично реден со три реда тули. На фасадата имало меандрирана декорација од тули - конкавна и конвексна. Декоративните фризови завршувале со назабен корниз. Горниот дел од куполата бил покриен со теракотни плочки и мермерен алем. Во 1848 година турбето го посетил Едвард Лир, кој го насликал со мермерен саркофаг во него, кој подоцна исчезнал.

Архитектонски слично е со Турбето на кралската ќерка, Турбето Хатунџиклар, Турбето Алта Ајак (1690) и Турбето на Али-паша (1774) во Скопје. Слични примери има и на гробиштата Алифаковиќ во Сараево, како и во Фоча.

 Наводи 

Категорија:Турбиња во Македонија
Категорија:Згради и градби во Битола
Категорија:Поранешни турбиња во Македонија